Апошнія паны Кяневічы пасля рэвалюцыі эмігрыравалі ў Польшчу, а ў маёнтку размяшчаўся спачатку піянерскі лагер, затым дом адпачынку. З 1939 года маёнтак і парк сталі месцам дыслакацыі Жыткавіцкага пагранічнага атрада. Менавіта з-за іх, пагранічнікаў, маёнтак у тым жа годзе быў спалены. Гэта паклала пачатак разбуральным дзеянням мясцовых жыхароў: разбіраліся надворныя пабудовы, высякаліся рэдкія пароды дрэў, вытоптваліся кветнікі, забруджваліся сажалкі. Увага і клопат надаваліся толькі маленькаму кавалачку парку, дзе знаходзіцца помнік воінам, якія загінулі пры вызваленні Брынёва ў Вялікую Айчынную вайну.